Haavakeskus Etusivu	>
Haavakeskus	Haavakeskus
Haavakeskus on eri alojen osaajista erikoiskoostuva tiimi, joka pystyy hoitamaan erilaisia kroonisia tai muutoin vaikeasti paranevia haavoja kokonaisvaltaisesti.
Haavakeskuksen tavoitteena on vastata hoitotarpeeseen sujuvasti ilman leikkausjonoja, viimeisimmän tietämyksen mukaisin menetelmin. Toiminta perustuu moniammatilliseen lähestymiseen, jolla pyritään ensiksi selvittämään ja hoitamaaan haavan taustalla olevat syyt. Sen jälkeen toteutetaan yksilöllisesti valittu hoito, jolla haava pyritään saamaan lopullisesti kiinni, joko konservatiisivin tai kirurgisin keinoin. Kun haava on saatu paranemaan, suunnitellaan haavan syihin pureutuva jalkahoito, jonka tarkoituksena on estää haavan uusiutuminen.
Diabetekseen liittyy erilaisia komplikaatioita, joista jalkahaava aiheuttaa eniten sairaalahoitopäiviä. Jalkahaavan hoidossa ennaltaehkäisyn merkitys on keskeinen.
Jopa joka kymmenennellä sairaalassa vuodeosastohoidossa olevista potilaista on painehaava tai haavaa ennakoiva kudosvaurio. Pitkäaikainen paikallaan olo altistaa painehaavalle kehon luisten ulokkeiden kohdalla.
Laskimoiden vajaatoiminta on yleisin verenkiertoperäisen säärihaavan syy. Kroonistunutta alaraajahaavaa voidaan usein hoitaa plastiikkakirurgisin keinoin sillä edellytyksellä, että taustalla olevaa verenkiertohäiriötäkin voidaan korjata riittävästi.
Kaikkiin kirurgisiin toimenpiteisiin liittyy haavan paranemisen komplikaatioriski. Tavallisimpia ovat haavan verenpurkautuma, infektio, haavarepeämä, haavan reunan kudoskuolio tai kudosnestekertymä eli serooma.
Haavahoitajan 5 neuvoa: Näin hoidat haavat kesällä
Vanha kansa nimesi suven kuumat ja kosteat viikot mätäkuuksi, koska silloin haavat tulehtuvat herkästi. Helsinki Hospitalin Haavakeskuksen haavahoitaja Anne Karisto kertoo, kuinka hoidat haavat oikein kesälaitumilla. 1. Puhdistamiseen riittää...
Artikkeli21.6.2017Artikkeli
Sairastatko diabetesta? Onko jalkapohjassasi kovettuma, känsä ja tai haava? Ihon rikkoutuma ei usein edes tee kipeää, mutta ei myöskään ota parantuakseen. Haava kannattaa hoitaa kuntoon nopeasti, jottei se tulehdu. Erikoislääkäri Vesa Juutilainen:...